নাম প্রকাশে অনিচ্ছুক একাধিক চা শ্রমিক এই প্রতিবেদককে জানান, চা শ্রমিকদের পানি ও স্যানিটেশন ব্যবস্থা এখনও এখানে প্রধান সমস্যা। তাদের জীবনমানের উন্নয়ন করা জরুরী। বাগানে চিকিৎসা ব্যবস্থাও নাজুক। অধিকাংশ রোগের ক্ষেত্রে চিকিৎসা হয় প্যারাসিটামলের মাধ্যমে, তাছাড়া বাগানের শ্রমিকরাও হাসপাতালে যেতে অনীহা প্রকাশ করেন। বাগানে বেশিরভাগ মানুষ অস্বাস্থ্যকর পরিবেশে বসবাস করে। নালা কিংবা চা বাগানের মধ্যে মলমূত্র ত্যাগের অভ্যাস তাদের সামগ্রিক পরিবেশকে অস্বাস্থ্যকর করে তোলে। তবে সব বাগানে একই অবস্থা নয়।